Az innováció ösztönzése fontosabb, mint valaha, elengedhetetlen a gazdaság újraindításához.

A koronavírus-járvány kapcsán tavaly meghirdetett online COVIDEA ötlet- és startup versenyen díjazott projekteket töretlen érdeklődés övezi, így van ez például a digitális sorban állást segítő szoftverrel is - közölte Schanda Tamás, az Innovációs és Technológiai Minisztérium (ITM) parlamenti és stratégiai államtitkára. A tárca szerdai közleményében az államtitkár hozzátette, az innováció ösztönzése fontosabb, mint valaha, hiszen ez elengedhetetlen a gazdaság újraindításához.